4.pielikums

Ministru kabineta

2009.gada 7.aprīļa

noteikumiem Nr.300

Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam** **„Noteikumi par kārtību, kādā sniedzami ziņojumi par aizdomīgiem darījumiem”** |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2019.gada 8.augustā, 2019.gada 16.augustā (elektroniskā saskaņošana pirms virzības saskaņošanai Ministru kabineta sēdē) |
|  |  |
| Saskaņošanas dalībnieki | Tieslietu ministrija, Ārlietu ministrija, Iekšlietu ministrija, Ekonomikas ministrija, Kultūras ministrija, Ģenerālprokuratūra, Finanšu izlūkošanas dienests, Finanšu un kapitāla tirgus komisija, Latvijas Zvērinātu advokātu padome, Latvijas Zvērinātu notāru padome, Latvijas Zvērinātu revidentu asociācija, Latvijas Banka, Izložu un azartspēļu uzraudzības inspekcija, Nacionālā kultūras mantojuma pārvalde, Patērētāju tiesību aizsardzības centrs, Latvijas Finanšu nozares asociācija, Latvijas Maksājumu pakalpojumu un elektroniskās naudas iestāžu asociācija, Latvijas Alternatīvo finanšu pakalpojumu asociācija, Latvijas Darba devēju konfederācija, Latvijas Apdrošinātāju asociācija, Latvijas Tirdzniecības un rūpniecības kamera, Latvijas Privātā un Riska kapitāla asociācija, Latvijas Līzinga devēju asociācija, Biedrība “Latvijas Spēļu biznesa asociācija”, Latvijas Republikas Grāmatvežu asociācija, Latvijas Apdrošināšanas brokeru asociācija, Latvijas Kooperatīvo krājaizdevu sabiedrību savienība |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Noteikumu projekta 2., 3., 5. un 7. punkts:**„2. [Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā](https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums) (turpmāk – likums) noteiktiem likuma subjektiem (turpmāk – likuma subjekti) atbilstoši likuma prasībām ir pienākums nekavējoties ziņot Finanšu izlūkošanas dienestam par katru konsultētu, plānotu, pieteiktu, uzsāktu, atliktu, veiktu vai apstiprinātu klienta izpētes vai darījumu uzraudzības rezultātā konstatētu aizdomīgu darījumu.”„3.Ja darījuma aizdomīgumu rada vairāki savstarpēji saistīti darījumi, tad ziņojumā ietver ziņas par visiem attiecīgajiem darījumiem.”„5.Ziņojumā likuma subjekts iekļauj informāciju par iespējamo noziedzīgo nodarījumu, darbības metodi (turpmāk - tipoloģiju), pamatojumu aizdomām par saistību ar noziedzīgi iegūtu līdzekļu legalizāciju, terorisma vai proliferācijas finansēšanu, kā arī darījumu shēmu (ja iespējams). “„7.Likuma subjekti ziņojuma pamatojumā apraksta veidā sniedz informāciju arī par jaunatklātām noziedzīgi iegūtu līdzekļu legalizācijas, terorisma vai proliferācijas finansēšanas un ar to saistīto noziedzīgo nodarījumu tipoloģijām.” | **Tieslietu ministrija**Projekta 2., 3., 5. un 7. punkts noteic ziņojuma par aizdomīgu darījuma saturu. Norādām, ka ziņojuma par aizdomīgu darījumu saturu noteic Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – likums) 31. panta pirmā daļa. Attiecīgi, ja minētais regulējums ir iekļauts likumā, likumdevējs ir to uzskatījis par likumdevēja kompetencē esošu jautājumu, tādējādi Ministru kabinetam nemaz nav kompetences izdot šādu normatīvo regulējumu. Tāpat norādām, ka likuma 31. panta otrajā daļā iekļautais likumdevēja pilnvarojums Ministru kabinetam paredz tiesības noteikt kārtību, kādā sniedzami ziņojumi par aizdomīgiem darījumiem, kā arī apstiprināt ziņojuma veidlapu. Norādām, ka jēdziens "kārtība" nozīmē norises īstenošanas veidu vai darbības organizāciju, proti, attiecīgais pilnvarojums likuma 31. panta otrajā daļā paredz tiesības Ministru kabinetam regulēt attiecīgā jautājuma procesuālo aspektu (*skat. Satversmes tiesas 2012. gada 2. maija sprieduma lietā Nr. 2011-17-03 13.3. apakšpunktu*). Ievērojot minēto, Ministru kabinets nedrīkst pārsniegt pilnvarojošajā tiesību normā noteiktās robežas. Ievērojot minēto, lūdzam svītrot projekta 2., 3., 5. un 7. punktu. | **Iebildums ņemts vērā**Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – Likums) 31. pants ietver regulējumu par ziņojuma par aizdomīgu darījumu saturu, vienlaikus paredzot, ka ziņojumā ir ietveramas citas normatīvajos aktos noteiktās ziņas.Ievērojot minēto, norādāms, ka ar mērķi nedublēt tiesību normas, tiek svītroti Noteikumu projekta 2. un 3. punkts (precizējot anotāciju). Savukārt 5.un 7.punktā ietvertās ziņas: darījuma shēma (ja iespējams) un informācija par jaunatklātām noziedzīgi iegūtu līdzekļu legalizācijas, terorisma vai proliferācijas finansēšanas un ar to saistīto noziedzīgo nodarījumu tipoloģijām tiek apvienotas vienā punktā. Vienlaikus norādāms, ka papildus ietveramā informācija ir sniedzama gadījumos, ja tāda ir Likuma subjekta rīcībā un nav kā obligāts priekšnosacījums. Informācija ir nepieciešama ar mērķi pēc iespējas savlaicīgāk veikt saņemtās informācijas analīzi, vērtējot arī darījumu shēmas, kuras Likuma subjekts nereti ir sagatavojis, nodrošinot klienta izpēti un gatavojot ziņojumu. Tāpat Finanšu izlūkošanas vērš uzmanību, ka, pamatojoties uz Likuma 51.pantu:* Finanšu izlūkošanas dienesta mājaslapā internetā tiek uzturēta vispārīga rakstura informāciju par aktuālajām noziedzīgi iegūtu līdzekļu legalizācijas, terorisma un proliferācijas finansēšanas un ar tām saistīto noziedzīgo nodarījumu tipoloģijām;
* Finanšu izlūkošanas dienests sniedz uzraudzības un kontroles institūcijām detalizētu informāciju par aktuālajām noziedzīgi iegūtu līdzekļu legalizācijas, terorisma un proliferācijas finansēšanas un ar tām saistīto noziedzīgo nodarījumu tipoloģijām.

Norādāms, ka informāciju par aktuālākajām noziedzīgi iegūtu līdzekļu legalizācijas, terorisma un proliferācijas finansēšanas metodēm un ar tām saistīto noziedzīgo nodarījumu tipoloģijām, Finanšu izlūkošanas dienests var konstatēt, saņemot informāciju no Likuma subjektiem, kas ikdienā veic darījumus ar klientiem, to izpēti un darījumu uzraudzību. | Svītrots Noteikumu projekta 2.,3. 5. un 7.punkti.  |
| 2. | **Noteikumu projekta 4. punkts:**„4.Ziņojuma iesniegšana neatbrīvo likuma subjektu no pienākuma iesniegt sliekšņa deklarāciju, ja darījums, uz ko attiecas ziņojums, atbilst kādai no ministru kabineta noteikumos par sliekšņa deklarācijas iesniegšanas kārtību un saturu noteiktajām sliekšņa deklarācijas pazīmēm.” | **Tieslietu ministrija**Projekta 4. punkts noteic, ka ziņojuma iesniegšana neatbrīvo likuma subjektu no pienākuma iesniegt sliekšņa deklarāciju, ja darījums, uz ko attiecas ziņojums, atbilst kādai no Ministru kabineta noteikumos par sliekšņa deklarācijas iesniegšanas kārtību un saturu noteiktajām sliekšņa deklarācijas pazīmēm.Norādām, ka projektā nevar tikt ietverts regulējums, kas attiecas uz sliekšņa deklarācijām, ievērojot, ka tas neatbilst likuma 31. panta otrajā daļā noteiktajam pilnvarojumam. Tāpat attiecībā uz sliekšņa deklarācijām tiks izdoti atsevišķi Ministru kabineta noteikumi (skat. likuma 31.3 pantu). Ievērojot minēto, lūdzam svītrot projekta 4. punktu. | **Iebildums ņemts vērā**  | Noteikumu projekta 4.punkts svītrots. Precizēta anotācija |
| 3. | **Noteikumu projekta 6. punkts:**„6.Informāciju par aktuālākajām noziedzīgi iegūtu līdzekļu legalizācijas un ar to saistīto noziedzīgo nodarījumu tipoloģijām un to raksturīgākajām pazīmēm Finanšu izlūkošanas dienests ietver metodiskajās vadlīnijās, ko publicē un aktualizē savā tīmekļvietnē. | **Tieslietu ministrija**Projekta 6. punkts noteic, ka informāciju par aktuālajām noziedzīgi iegūtu līdzekļu legalizācijas un ar to saistīto noziedzīgo nodarījumu tipoloģijām un to raksturīgākajām pazīmēm Finanšu izlūkošanas dienests ietver metodiskajās vadlīnijās, ko publicē un aktualizē savā tīmekļvietnē. Savukārt likuma 51. panta pirmās daļas 15. punkts noteic pienākumu Finanšu izlūkošanas dienestam uzturēt Finanšu izlūkošanas dienesta mājaslapā internetā vispārīga rakstura informāciju par aktuālajām noziedzīgi iegūtu līdzekļu legalizācijas, terorisma un proliferācijas finansēšanas un ar tām saistīto noziedzīgo nodarījumu tipoloģijām. Ievērojot, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu *(Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi " 3.2. apakšpunkts),* lūdzam svītrot projekta 6. punktu. | **Iebildums ņemts vērā** | Noteikumu projekta 6.punkts svītrots. |
| 4. | **Noteikumu projekta 10. un 11. punkts:**„10.Finanšu izlūkošanas dienests XML shēmas struktūru jeb *XML Schema Definition* (turpmāk - XSD) shēmu uztur savā tīmekļvietnē www.fid.gov.lv, darot to pieejamu likuma subjektiem un to uzraudzības un kontroles institūcijām.”„11.Ja Finanšu izlūkošanas dienests veic būtiskas izmaiņas šo noteikumu 10.punktā minētajā XSD shēmā, tad ne vēlāk kā divus mēnešus pirms izmaiņu stāšanās spēkā Finanšu izlūkošanas dienests publicē jauno XSD shēmu.” | **Tieslietu ministrija**Projekta 10. un 11. punkts noteic Finanšu izlūkošanas dienesta pienākumus XML shēmas struktūras uzturēšanā un izmaiņu veikšanā. Norādām, ka nav saprotams, kā minētie projekta punkti attiecas uz projektā regulējamo jautājumu, proti, kārtību, kādā iesniedzami ziņojumi par aizdomīgiem darījumiem. Tāpat papildus norādām, ka normatīvā akta projektu raksta, ievērojot valsts valodas prasības, kā arī tam ir jābūt lakoniskam un saprotamam (*Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi " 2.1. un 2.2. apakšpunkts).* Ievērojot minēto, lūdzam attiecīgi precizēt projekta 10. un 11. punktu.Papildus lūdzam projekta sākotnējās (*ex – ante)* ietekmes novērtējuma ziņojuma (turpmāk – anotācija) I sadaļas 2. punktā skaidrot gan minēto projekta punktu, gan citu projektā iekļauto vienību mērķi un būtību *(Smiltēna A., Bloma I. Tiesību akta projekta ietekmes sākotnējā izvērtēšana. [B.v.]: Valsts kanceleja, 2014, 17. lpp.),* necitējot projektā ietvertās normas. | **Iebildums ņemts vērā** | Noteikumu 10.un 11.punkts svītrots. |
| 5. | **Noteikumu projekta 12. punkts:**„12.Citām personām ir tiesības iesniegt ziņojumu papīra formā, aizpildot šo noteikumu [2](https://likumi.lv/ta/id/295248#piel1). pielikumā minēto veidlapu.”  | **Tieslietu ministrija**Projekta 12. punkts noteic, ka citām personām ir tiesības iesniegt ziņojumu papīra formātā, aizpildot šo noteikumu 2. pielikumā minēto veidlapu. Norādām, ka nav saprotams, kas minētajā tiesību normā tiek saprasts ar vārdkopu "citas personas", ievērojot, ka ziņošanas pienākums par aizdomīgajiem darījumiem ir likumā norādītajiem "likuma subjektiem" *(skat. likuma 3. panta pirmo daļu).* Ievērojot minēto, lūdzam precizēt projekta 12. punktu.  | **Iebildums daļēji ņemts vērā**Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – Likums) 3.panta pirmajā daļā ir uzskaitīti Likuma subjekti: kredītiestādes;2) finanšu iestādes;3) ārpakalpojuma grāmatveži, zvērināti revidenti, zvērinātu revidentu komercsabiedrības un nodokļu konsultanti, kā arī jebkura cita persona, kas apņemas sniegt palīdzību nodokļu jautājumos (piemēram, konsultācijas vai materiālu palīdzību) vai rīkojas kā starpnieks šādas palīdzības sniegšanā neatkarīgi no tās sniegšanas biežuma un atlīdzības esības;4) zvērināti notāri, zvērināti advokāti, citi neatkarīgi juridisko pakalpojumu sniedzēji, kad tie, darbojoties savu klientu vārdā un labā, sniedz palīdzību darījumu plānošanā vai veikšanā, piedalās tajos vai veic citas ar darījumiem saistītas profesionālas darbības sava klienta labā attiecībā uz:a) nekustamā īpašuma, komercsabiedrības kapitāla daļu pirkšanu vai pārdošanu,b) klienta naudas, finanšu instrumentu un citu līdzekļu pārvaldīšanu,c) visu veidu kontu atvēršanu vai pārvaldīšanu kredītiestādēs vai finanšu iestādēs,d) juridisko personu vai juridisku veidojumu dibināšanu, vadību vai darbības nodrošināšanu, kā arī attiecībā uz juridiskās personas vai juridiska veidojuma dibināšanai, vadīšanai vai pārvaldīšanai nepieciešamo ieguldījumu veikšanu;5) juridiska veidojuma vai juridiskās personas dibināšanas un darbības nodrošināšanas pakalpojumu sniedzēji;6) personas, kas darbojas kā aģenti vai starpnieki darījumos ar nekustamo īpašumu, tostarp gadījumos, kad tās rīkojas kā nekustamā īpašuma nomas starpnieki attiecībā uz darījumiem, kuriem ikmēneša nomas maksa ir 10 000 *euro* vai lielāka;7) izložu un azartspēļu organizētāji;8) personas, kas sniedz inkasācijas pakalpojumus;9) citas juridiskās vai fiziskās personas, kas nodarbojas ar transportlīdzekļu, kultūras pieminekļu, dārgmetālu, dārgakmeņu, to izstrādājumu vai cita veida preču tirdzniecību, kā arī ar starpniecību minētajos darījumos vai cita veida pakalpojumu sniegšanu, ja maksājumu veic skaidrā naudā vai skaidru naudu par šo darījumu iemaksā kredītiestādē pārdevēja kontā 10 000 *euro*vai lielākā apmērā vai valūtā, kas saskaņā ar grāmatvedībā izmantojamo ārvalstu valūtas kursu darījuma veikšanas dienas sākumā ir ekvivalenta 10 000 *euro*vai pārsniedz šo summu, neatkarīgi no tā, vai šo darījumu veic kā vienu operāciju vai kā vairākas savstarpēji saistītas operācijas;10) parāda atgūšanas pakalpojuma sniedzēji;11) virtuālās valūtas pakalpojuma sniedzēji;12) personas, kas darbojas mākslas un antikvāro priekšmetu apritē, tos ievedot Latvijas Republikā vai izvedot no tās, glabājot vai tirgojot, tostarp tādas personas, kas šajā punktā paredzētās darbības veic antikvariātos, izsoļu namos vai ostās, ja darījuma vai vairāku šķietami saistītu darījumu kopējā summa ir 10 000 *euro* vai lielāka.Vienlaikus norādāms, ka Likuma 3.panta ceturtajā daļā ir ietverts pienākums arī panta pirmajā daļā nenorādītajām personām, kā arī valsts institūcijām, atvasinātām publiskām personām un to institūcijām pildīt Likuma prasības attiecībā uz ziņu sniegšanu par aizdomīgiem darījumiem. Vēl jo vairāk – ar mērķi skaidri nošķirt Likuma subjektus no citām personām, līdz ar grozījumiem Likumā, kas stājās spēkā 2019.gada 29.jūnijā, no 2019.gada 17.decembra minētā daļa tiek izteikta atsevišķā pantā šādā redakcijā:**„3.1 pants. Citu personu pienākums attiecībā uz informācijas sniegšanu par aizdomīgiem darījumiem**Lai novērstu ar noziedzīgi iegūtu līdzekļu legalizāciju un terorisma un proliferācijas finansēšanu saistītas darbības, arī šā likuma 3. pantā nenorādītām personām, kā arī valsts institūcijām, atvasinātām publiskām personām un to institūcijām ir pienākums sniegt Finanšu izlūkošanas dienestam informāciju par katru aizdomīgu darījumu, kā arī to rīcībā esošo informāciju un dokumentus, kas nepieciešami Finanšu izlūkošanas dienestam tā pienākumu veikšanai atbilstoši šā likuma prasībām. Šajā pantā norādītajām personām tiek piemēroti likuma subjektiem paredzētie tiesiskās aizsardzības mehānismi.”Norādāms, ka Finanšu izlūkošanas dienests saņem ziņojumus par aizdomīgiem darījumiem arī no Likuma 3.panta pirmajā daļā neminētajiem Likuma subjektiem, kas tiek analizēta ar mērķi novērst vai atklāt noziedzīgi iegūtu līdzekļu legalizāciju, terorisma vai proliferācijas finansēšanu. Vienlaikus, lai atvieglotu un vienlaikus motivētu personas ziņot par attiecīgajiem faktiem, personām netiek noteikts obligāts pienākums aizpildīt Noteikumu projekta 1.pielikumā iekļauto veidlapu, kuras aizpildīšanai ir nepieciešamas padziļinātākas zināšanas, kā arī fakti, kurus var iegūt, veicot Likumā noteikto klienta izpēti, kas obligāta ir tikai Likuma 3.panta pirmajā daļā minētajiem Likuma subjektiem. | **Noteikumu projekta 4. punkts:**„4.Citas personas var iesniegt ziņojumu papīra formā, aizpildot šo noteikumu [2](https://likumi.lv/ta/id/295248#piel1). pielikumā minēto veidlapu.” Papildināts anotācijas teksts |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Dina Buse

|  |
| --- |
| (par projektu atbildīgās amatpersonas vārds un uzvārds) |
| Finanšu tirgus politikas departamenta direktores vietniece, Kredītiestāžu un maksājumu pakalpojumu politikas nodaļas vadītāja |
| (amats) |
| Tālrunis: 67095535 |
| (tālruņa un faksa numurs) |
| Dina.Buse@fm.gov.lv |
| (e-pasta adrese) |

Buse, 67095535

Dina.Buse@fm.gov.lv